Savai’i

Savai'i, også tradisjonelt kalt Salafal, er den største og høyeste øya i Samoa og blant Samoaøyene. Den er også den største landmassen i Polynesia utenfor Ny-Zealand og Hawaii. Øyas befolkning var i folketellinga i 2006 , noe som utgjør 24 % av landets befolkning. Fergeterminalen og den eneste byen er Salelologa, som ligger på østkysten, som er det stedet flest ankommer øya. Det går en asfaltert vei rundt øya, med busser som går til de fleste landsbyene.

Savai'i består av seks distrikter: Fa'asaleleaga, Gaga'emauga, Gaga'ifomauga, Vaisigano, Satupa'itea og Palauli. Hvert distrikt består av landsbyer med sterke tradisjoner rundt slektskap, historie, land og høvdingtitler. Det er også en viss grad av økoturisme på øya.

Øya er den største skjoldvulkanen i det sørlige Stillehavet, med utbrudd seinest på begynnelsen av 1900-tallet. Sentralt på øya ligger Savai'i-regnskogen, som med sine  hektar er den største regnskogen i Polynesia. Øya har over 100 vulkankratere og inneholder det meste av Samoas endemiske flora og fauna.

 Referanser 
[«http://www.sbs.gov.ws/LinkClick.aspx?fileticket=xZE7Ip3423g%3d&tabid=3615&language=en-US  Final Population and Housing Census 2006»]. Samoa Bureau of Statistics. Juli 2008.

 Eksterne lenker 
 Samoa Tourism Authority

Kategori:Samoas geografi
Kategori:Øyer i Oseania
Kategori:Øyer i Stillehavet